छात्रों ने डीएन कॉलेज के प्राचार्य पर हाथापाई का लगाया आरोप
डीएससीयूथ क्लब के सदस्यों ने डीएन कॉलेज के प्रिंसिपल पर उनसे हाथापाई करने का आरोप लगाया है। विद्यार्थियों ने बताया कि वो डीएन कॅालेज में पार्किंग के मुद्दे को लेकर प्रधानाचार्य को ज्ञापन सौंपने गए थे, लेकिन प्राचार्य ने ज्ञापन लेने की बजाए धक्का-मुक्की की और अभद्र व्यवहार भी किया।
क्लब के सदस्य सुखवीर श्योराण, राधेश्याम, प्रदीप चहल, दीपक मलिक, अभिषेक, सुरेंद्र, मुकेश, जयसिंह, बिट्टू विशाल ने बताया कि प्राचार्य के इस तरह से व्यवहार करने से विद्यार्थियों में रोष है। उन्होंने बताया कि कॉलेज में पढ़ने वाले विद्यार्थियों को वाहन पार्किंग के लिए जगह नहीं मिल पाती है। यह समस्या कई सालों से बनी हुई है। कॉलेज के अंदर पार्किंग की व्यवस्था होने से कॉलेज के बाहर रोड पर ही पार्किंग हो रही है। इस कारण यहां हर समय जाम लगा रहता है और राहगीरों को परेशानी होती है। इस समस्या के निवारण को लेकर जब विद्यार्थी प्राचार्य से बात करने पहुंचे तो उन्होंने बात करने की बजाए क्लब के सदस्यों को वहां से जाने के लिए कहा और धक्का मुक्की करने लगे। साथ ही सदस्यों को देख लेने की धमकी देते रहे। क्लब के सदस्याओं ने कहा कि इस तरह से काम करके प्राचार्य ने सरेआम लोकतंत्र की आवाज को दबाने की कोशिश की गई। सदस्यों की मांग है कि ऐसे प्राचार्य को कॅालेज से हटाया जाना चाहिए।
आरोप निराधार हैं, एग्जाम के कारण निकाला बाहर
^विद्यार्थियोंके साथ किसी तरह की बदतमीजी नहीं की गई। कॉलेज में एग्जाम चल रहा था किसी तरह की दखलंदाजी हो इसके लिए सभी को बाहर जाने के लिए कहा गया था। पार्किंग के लिए कॉलेज में जगह बनाई गई है इसके बाद भी यहां पार्किंग नही की जाती है। सड़क पर पार्किंग करने वालों को चालान किया जाए इसके लिए पुलिस प्रशासन को चार बार पत्र भी लिखा जा चुका है।\\\'\\\' डॉ.पवन कुमार शर्मा, प्राचार्य, डीएन कॉलेज
विद्यार्थी कॉलेज में वाहन पार्किंग के मुद्दे पर करने गए थे बात
डीएससी युवा क्लब के सदस्यों को बाहर निकालते प्राचार्य डॉ. पवन कुमार शर्मा।
hin_Deva hin_Deva hin_Deva hin_Deva hin_Deva hin_Deva awa_Deva